มะเร็งเนื้อเยื่อเกี่ยวพัน

มะเร็งเนื้อเยื่อเกี่ยวพัน หรือ ซาร์โคมา () เป็นมะเร็งชนิดหนึ่งที่พัฒนามาจากเซลล์ต้นกำเนิดในเนื้อเยื่อมีเซนไคม์ (เนื้อเยื่อเกี่ยวพัน) โดยคำว่าเนื้อเยื่อเกี่ยวพันเป็นคำที่กว้างซึ่งได้แก่ กระดูก กระดูกอ่อน เนื้อเยื่อไขมัน หลอดเลือด หรือเนื้อเยื่อของเซลล์เม็ดเลือด และซาร์โคมาสามารถพัฒนามาจากเนื้อเยื่อใด ๆ ก็ได้ดังที่กล่าวมา เป็นผลให้ซาร์โคมามีหลายประเภท ซึ่งจะจำแนกประเภทโดยยึดหลักว่ามะเร็งนั้นมีต้นกำเนิดมาจากเนื้อเยื่อหรือเซลล์ชนิดใด ซาร์โคมานั้นเป็นเนื้องอกเนื้อเยื่อเกี่ยวพันชนิดปฐมภูมิ หมายถึงพัฒนามาจากเนื้อเยื่อเกี่ยวพัน แตกต่างจากเนื้องอกเนื้อเยื่อเกี่ยวพันชนิดทุตยภูมิ (หรือ "เนื้องอกที่แพร่กระจาย") ซึ่งเกิดขึ้นเมื่อมะเร็งจากที่อื่นในร่างกาย (เช่น ปอด เนื้อเยื่อเต้านม หรือต่อมลูกหมาก) แพร่กระจายมายังเนื้อเยื่อเกี่ยวพัน คำว่าซาร์โคมามาจากคำของภาษากรีกโบราณ σάρκωμα sarkōma หมายถึง "เนื้อที่งอกออกมาอย่างผิดปกติ" โดย σάρξ sarx หมายถึง "เนื้อ"

อ้างอิง

แหล่งข้อมูลอื่น 
Sarcoma Cancer: Symptoms, Causes and Treatment
 Bone sarcoma at the National Cancer Institute
 

พยาธิกายวิภาคศาสตร์
ความผิดปกติของเนื้อเยื่ออ่อน